
De scientiarum inter se , artiumque nexu , mu- 
tuis que officiis , Poematium qualecunque deproperatu- 
ro , praefandi occasionem , praeter consilium , prae- 
buit Antonii Nanvlae , V. C. Theatrum Anatomicum 
ornatissimum , planeque singulare , ad quod invisen- 
dum , contemplandumquc humaniter ille , amiceque pel- 
lexerat . Poematio deinde palam recitato apud Colle- 
gas Pontanianos , sollemni , ut mos est , indicta dic , 
ad VII. Kal. Sextiles ; Viri mox laudati Alumnos 
nonnullos cupido incessit , ut illuti a me impetrarent 
typis committendum in Praeceptoris sui obsequium. Quo- 
rum voluntati , accensissimoque in tantum Praeceptorem 
studio haud aequum visum est repugnare . Ilacc te vo- 
lebam , ut ne ignorares ■ Vale . 

AD ANTONIVM NANVLAM V. C, 

ANATOMES PROFESSOREM 

RAYMVNDVS GVARINIVS. 


T , 

JL e duce , te socio , dispexi , Nakvla , nuper , 
Dispexi et fluxae vitai stamina prima , 

De tenui leviter vix dependentia nexu , 

Stamina et interitus tacitas properantia in horas . 

Obstupui , steteruntque comae . Subit ira deinde , 

Qui neget esse Deum i potuisse hunc luminis auras 
Flatibus infecisse suis 1 nihilo propiorem 
Me sensique statim . Tum pallens auribus isla : 

Dic sodes , quota in his tua , vel quae, Nanvla amice, 
Pars fuit ? Illorum anne opifex , aut arbiter ipse ? 10 

Per longas curas , insanos atque labores , 

Quam modicum perscrutauti vidisse tributum est ! 

In quantis una mecum cunctaberis anceps , 

Si fortasse aliquis paullo imprudentius instet ? 

Quem nunc dicemus , qui talia , tantaque fingit , 

Perque vices delet , reficit, simul alter et idem , 

Artificem referens , quem operis modo poenitet ; at nunc 
Ecce retentat opus > quod fastidiverat ante ? 

Te non plus ergo mirer , qui talia curas , 

Quam qui spectantem miratur divitis aulaiu , 30 

Immemor artificis, quem praesensisse decebat: 

Demirorque magis, qui ves 1 'is artibus ultra 
Esse Deum , stulti detrectant , quique fatentur , 

Hos salsa rident . Aras , invicte , tuere , 

Nam poles , arta tua ; me quando meta laboris 
Nunc alio revocat , tamen ut non prorsus agellum 
Deseruisse tuum videar. Seges inde petenda , 

Et satis ampla milii , etsi non pro munere vires . 

Pars liomini duplex : caelo quae proxima , prima 
Cura milii ; propior quae terrae , cura secunda. 3o 

Legibus, ingenio , studio primum omnia nobis 
Obiccit Natura sagax utenda , fruenda , 

Queis hoc ante oculos positum quodcunque movetur, 

Hoc qnodeunque vides. Divini luminis expers, 

Si cui mens alia est animi , et sententia discors , 

Qucui damnat ratio , et sibimet mens conscia damnat , 
Imperiis dum cuncta suis aptare laborat . 

Nil tale iri brutis : naturam quaeque sequuntur 
Paucis contenta , et quae ultro natura ministrat 
Et ventri, et Veneri addictis, quin usquam in utroque 4° 
A prima iussas frustrentur origine leges. 

Propositus lalior est homini. Labor omnia vincit , 

Si prudens operi nunquam patientia desit . 

Vita labore tibi toleranda , iuvanda labore est , 

Ex quo Telluri vetitum , producere fruges 

Sponte sua , et quodcunque hominum foret usibus aptum. 

Arvorum hinc primo mentem subit aspera cura ; 

Pone liovum , atque ovium , miserae quo pabula vitae 
Sulliciunt , tegumen membris, sociiquc laborum. 

Quaesiti astrorum cursus , et tempora certa , 5o 

Et Lunae , Solisque viae, quo tradere sulcis 
Semina , et expediat telluri immittere plantas, 

Ne sua sollicitum frustrentur vota colonum , 

Quem circumspiciat ncquicquam alimenta reposcens 
Deiixis oculis tenera cum coniuge natus. 

Difficiles .morbi , contagia dira hominumque , 

Et pecoris , medicas docuerunt ire per artes , 

Viscera rimari , membrorumque abdita ab imis 
Sollerti studio penitus reserare latebris , 

Si tandem notis illorum occurrere causis 6* 

Possent herbarum succo , aut aliunde petito 
Auxilio. Campos partiri limite adegit 
Segnities hominum per multa pericula rerum. 

Illa sui parcens , alienas undique messes , 

Fructusque invadens , turbabat viribus audax 
Omnia; paucorum nec erat , vi pellere multos. 

Omnibus idem animus , fucos extrudere inertes : 

In sua quemque , suo pro iurc , utique , fruique . 

Quod placitum paucis , quos Jupiter aequus amavit , 
Poenarumque metu sancitum , protinus omnes 'a 

Amplexae Gentes , genio , culluque ferino 
Sepositis ; nec quisquam ausus tunc hiscere contra . 

Urget quippe Dei vindex praesentia corda , 

Ferrea corda licet , quam nondum prima ferebat 
Excussisse aetas animo . Tum , pace sequestra , 

Ludere vel tenui circum rate litora Ponti 
Retia distendens, uncos aut piscibus hamos 
Obiectans ; pelagi donec fiducia maior , 

Remis abieclis , velata excurrere pinu j . 

Impulit ulterius , nec notas hactenus Orbis 
Explorare plagas . Peregrinis anxius exhinc 
Divitiis inhians , queis illius ebria quamvis, 

Improba non auimi tamen exsaturata cupido , 

Irruit in luxum praeceps , et qualibus uti , 

Si vellet , poterat , ratione , modoque retentis , 

Maluit ille frui prave. Quaesita subinde 
Lenimenta gulae, vestes, caelataquc vasa 
Ex ebore , argento , et quod utroque est carius , auro, 
Mox , quae demissos animos , defessa labore 
Corpora , per Divum laudes , et honesta virorum 
l acta, relevabant numeris, pictisque tabellis , 

^ el cantu , aut cithara , paullatim flectere visae 
Ai les in vetitum , quod honesta exhorreat auris , 
Horrescant oculi , mens et meminisse recuset. 

Sed caveas , artes traducere crimine tali . 

Artifici stat id omne suo , qui pulcra pudendis 
Miscuit imprudens , quem damnant fasque, decusque 
Em famulari Artes , aequum est , illudere , iniquum , 
Quod vitium Patris , nati si praelia miscent , 

Oblitique sui generis , positoque pudore , i, 

Indulgent stulti ganeis , censumque profundunt ? 

^ u ^ ncra qui tractat , Medicos contemnere vidi ; 

Odisse ct Medicos vidi , qui vulnera tractat. 

Stultus hic , atque alter , socias qui dividit artes , 

Quae prodesse simul , distractae occidere possunt. 

Odit utrumque una iuris , legumque peritus . 

Quem si praevalida cum febre quatit male tussis , 

Aut luxato humero , pede , crure , manuve paventem 
Circumstent nati , nataeque , et flebilis uxor , 

Supplicet alterutri miser , et gemebundus , oportet . 1 1 o 

Causidico rursus medicorum fwjujfria saepe 
Praestat opem , cum de properato funere lis est , 

Quod vulnus fecit , seu vis occulta veneni . 

At si vicinus , dimoto limite , furtim 
Decurtavit agrum , aut pulsa formidine mortis , 

Solvere distulerit sibi , quod promiserat aeger ; 

Causidici heu ! quoties pulsaverit ostia supplex , 

Praesidium legum sancte experturus uterque ! 

Qui nova sectantur , mordent quodcuuique vetustum est, 
Et solos se scire volunt , quod carpere norint , 1 10 

Qui nil pro semet dicat , nec dicere possit . 

At nostrae augentur , maneat si copia prisca , 

Non minuuntur oj>cs , proprio sudore paratae. 

Utile sectari tantum se velle , reponunt , 

Hoc memores , sibi quod brevis est usura diei . 
Sectenturque , licet per nos , semperque licebit . 

Hi tamen edicant , sibi quidnam est utile tandem ? 

Utile namque , animum quodcunque alit , esse putatur . 
Quod si proposita est regina pecunia sola , 

Dediscant artes , quarum piget , arvaqne sulcent ; 1 3 o 

Aut mercentur olus , pecudes , et aromata vili , 

Quae vendant caro, sapienti denique si quid 
Differt mercator , vilisque ancilla patrona . 

Atqui ego novi homines , quorum miseretque , pudclque. 
Anne alicunde novi, vacuas quod vellicet aures? 

Unam Mater habet Natam ; Patri unicus extat 
Filius . Uxorem ducit Natam Pater : iudeque Matrem 
Filius . Ecce libi , qui Filius , et Socer idem 
Fit Patiis. Et Matris iam lilia facta Noverca est. 

Vir natae interca fit Vitricus ipse Novercae. i 

Connubio quanta in duplici convario rerum ! 

Atqui ego dicturos rebar , quod miror omissum , 

Prae Nata , talos melius iecissc Parentem. 

Rursus : heri talone stetit , dic , fabula recto ? 

An cecidit ? quanti qui primas , quique secundas 
Egit , habendus ? utrum prae Phyllide , doctius Aegie 
Saltet , vel clunes moveat ? qua voce Theatrum 
Plenius intonuit , cui plaudat Iupiter altus ? 

Haec illis mira , haec narratu digna videntur. 

Hoc illis scire est unum , dum caetera sordent , i So 
Utiliusque nihil. Per prandia , perque tabernas 
Haec agitant , nec raro inter se iurgia miscent , 

Qualia Priamiden , generosum atque inter Achillem . 
Quorum commendem studium , modo nc modus absit , 
Nec praestare velint aliis , ut Simia natos , 

Quod sui erant, cunctis hoc praelucere volebat. 

Omnia te vidisse neges , aut posse videre : 

Pleraque viderunt veteres. Maiora videbit 
Posteritas, incoeptorum contraria lata 
Ni modo , ni remorentur iter , cursusque retardent. 160 
Gens non ulla tamen , nullis ignoscere sueta , 

Quam quae puncta , apices, chartis inducere tractus 
Rectos , incurvos didicit , vel utrinque reductos . 
Cunctajpatere sibi putat tini , spernit et omnes , 

Ut qui ructanti stomacho meliora recusat. 

Paucorum id vitium ; fateor : tamen intolerandum , 

Et quod quisque olim civili emolliat usu . 

Atqui se parvo in stadio decurrere , discant , 

Corpora si praeter , nihil hi profitentur et ultra . 

Quorum e» in his etiam quota pars? tantilla profecto, 170 
Quae semota locis , et rebus , quanta vocatur , 

Et nusquam est > animo tantum contenta teneri . 

Multa sine his , dedero , nequeunt consistere recte : 

Ista tamen remove ; quid noscere proderit illa ? 

Num non corpus olet ? quid , si sapit ? unde vel album , 
Aut nigrum ? intentas sonitu cur verberat aures? 

Cur durum , aut tluidum ? in motu positum , anne quietum? 
Quae motus certae leges ? quae porro quietis? 

Vivens, an brutum? vivo et quam vivere vitam 

Ille dedit , secum qui singula , singula toti 180 

Innectit , totumque homini concessit habendum ? 

Plantae etenim vivunt , vivunt animalia quaevis , 

Et vitae , et mortis , morborum et magna in utrisque 
Et cura , et ratio , et cultus non parvus habendus . 

Quae , nisi delirent , aliis tractanda relinquant , 
Tuteulurquc suos , alienis parcere docti 
Finibus , aut hominum prorsus consortia vitent. 

Pacis amans Deus est. Pacem venerentur et Artes 
Una , atque Artifices . Verum sectantur ubique . 

Aut pulcrum ; nec pulcris vera , aut pnlcra decoris 1 90 
Revera pugnant , auctor quibus omnibus idem , 

Et pulcri ct veri fons primus , sanctaquc norma . 

Non aliam ob causam cognatas sanguine Musas 
Fecerunt Vates , quarum altera in alterius rem^ 

Denique conspirat sancte , et coniurat amice . 

Usibus hae praesunt vitae , queis nemo carebit , 

Donec constiterit mens sana in corpore sano . 

Fessos hae relevant animos , minuuntque labores : 

Excreent aliae corpus : cum corpore mentem 

Exercent aliae , brutis qua animantibus unus 
Praestat horno , similisque Deo , Divumque voluptas 
Cui , pecori , arboribus , terrae ) poutoque praeesse , 
Sorte datum , donec mortali vescitur aura . 

Unius ut non uni eiusdem corporis artus , 
Membraque nou eadem , toti tamen omnia semper 
Apta , quibus , salva vita , salvoque decore , 

Non careat quivis ; nihilo tu secius artes , 

Sint quaecunque licet , reputes . His foedera vitae 
Humanae constant , vitae et socialia vincla . 

Artes hinc abigas , hinc paullum literae et absint : 
Sorte quid humana gravius, vel foedius usquam ? 

Scribenti in primis nou uno hausisse , sat est , 

De fonte , aut rivo , sit quamvis plenus uterque . 
Exigui semper , tantum qui propria nosse 
Contenti , ignorant aliena , aut temnere fingunt, 
Quorum si scirent usum , quantumqua iuvaudis 
Apta suis rebus siut , deproperare libellos 
Desinerent uno victuros mense , vel hora . 

Tyndaridae Zeuxis cupiens expromere formam , 

Non satis ex una duxisse exempla puella , 

Autumat : in multis , toto etsi de grege lectis , 

Haeret defixus , quodque in quaque eminet , optat. 

Sic tibi lector erit , tanquam conviva , nec uno 
Donandus vino , donandus pulte nec una , 

Queis meliora domi fortassis et ipse recondit . 

Si tibi propositum sit , delectare docendo , 
llaec praecepta memor teneas , mnltusquc revolvas . 

Talia sed frustra tibi commemorasse laborpm , 

Si vires nou ante tuas expenderis ipse ; 

Nam tua , non alios refert , te noscere recte . a3o 

Adspice , quanta patet moles , et quale theatrum ! 

Partem unam , fortasse aliam , tamen omnibus impar , 
Sedulus implebis , cavea plaudente. Sed utrum 
Oedipus , an Davus procedas , inspice cautus , 

Ne risum tollat spectatum admissa caterva. 

Quo natura vocat , nec enim ingenium omnibus unum est , 
Intentus sequere , eflossos , quo more , sequaces 
Consectantur .aquae cursus . Aliena probato ; 

Arva tamen colito ipse tua , assiduusque repurges . 

Sic tibi non tenuis continget gloria , quanquam a4° 

Sit labor in tenui . Nec enim subiccta magistrum 
Commendat res , ast artis ratioque , modusque . 

Nec tu laudari festines . Tarda merentem 
Consequitur laus , certa tamen , fortasse perennis . 

Et laudatorem potius , quam laudis aventem 
Esse volo , ut procul invidia , lucreris amicos . 

Aequum sic animum in cunctis servare licebit , 

Quo sine , quid tandem morituro caetera prosunt ? 

Quoti vitam hanc alit , et quidquid sub Sole movetur , 

Tu nihil esse , putes . Sectari aeterna , Deumque a5o 
Quaesisse ante omnes , una , et sapientia prima est. 

Relligio veri , et pulcri fons primus , et unus , 

Quo clauso , pulcri lutulentos currere primum , 

Dein veri videas ( frustra et mirabere ) rivos . 

Nec mora : continuo doleas , arescere utrosque . 

Qui sapiunt aliter longe diversa sequentes , 

Adsimiles illi , repetens qui patria tecta , 

Et patris amplexus , mansuraque gaudia vitae , 

Haeret iter faciens , illinc cunctatus , et istinc , 

Et sua , circum aliena stupens, vesanus omittit. 

Detinuique satis te , Nanvla. Vive, valeque . 

